ສຳພາດ ຍານາງ ມາລີ ພົມມະວົງ ອະດີດຕຳຫຼວດ ທີ່ກາຍມາເປັນ ນັກທຸລະກິດ
ຍານາງ​ມາລີ ພົມມະ​ວົງ ອະດີດເຈົ້າໜ້າທີຕຳຫລວດ ທີ່ໄດ້ປ່ຽນອາຊີບ ມາເປັນນັກທຸລະກິດ ທີ່ນຳພານາງໄປສູ່ ການຊ່ວຍເຫຼືອອາຫານ ແກ່ເດັກນ້ອຍ ໃນ ສປປ ລາວ.
ທ່ານຜູ້ຟັງທັງຫຼາຍ ໃນລາຍການຊີວິດຊາວລາວ ສຳລັບວັນ ພະຫັດ ມື້ນີ້ ເຮົາຈະພາທ່ານ ໄປພົບກັບຍານາງມາລີ ພົມມະວົງ ສະຕີລາວ-ອາເມຣິກັນ ຜູ້ຫ້າວຫັນ ວ່ອງໄວ ກ້າຫານ ແລະສະ ຫລຽວສະຫລາດ ນາງເຄີຍຮັບໃຊ້ ເປັນເຈົ້າໜ້າທີ່ຕຳຫລວດ ຝ່າຍ ຝາກໂທດ ຫລື Probation Officer ໃຫ້ແກ່ກົມຕຳຫຼວດ ໃນ ລັດ California ເປັນເວລາ 10 ປີ ຫລັງຈາກນັ້ນ ນາງໄດ້ ລາອອກມາປະກອບວິຊາອາຊີບໃໝ່ ເປັນນັກທຸລະກິດ ທີ່ໄດ້ນຳ ພາ ມາລີ ກ້າວເຂົ້າມາຊ່ວຍ ການສ້າງສາໂຮງຮຽນ ສົ່ງເສີມອາ ຫານການກິນ ທີ່ມີຄຸນນະພາບໃຫ້ແກ່ ເດັກນ້ອຍຊົນນະບົດຢູ່ ໃນ ສປປ ລາວ ຊຶ່ງ ກິ່ງສະຫວັນ ຈະນຳເລື້ອງນີ້ ມາສະເໜີທ່ານ ໃນອັນດັບຕໍ່ໄປ ທ່ານຜູ້ຟັງທີ່ເຄົາລົບ ມື້ນີ້ຂ້າພະເຈົ້າ ຈະຂໍແນະນຳໃຫ້ທ່ານຮູ້ຈັກກັບ ຍານາງມາລີ ພົມມະ ວົງ ລູກລາວຫລານລາວ ເກີດຢູ່ບ້ານຮ່ອງຄ້າ ນະຄອນຫລວງວຽງຈັນ ມາລີ ໄດ້ເຂົ້າມາຕັ້ງ ຖິ່ນຖານຢູ່ ສະຫະລັດ ອາເມຣິກາ ກັບຄອບຄົວ ໃນປີ 1985 ຊຶ່ງເວລານັ້ນ ມີອາຍຸໄດ້ 5 ປີ ເຖິງແມ່ນວ່າ ມາລີ ຈະໄດ້ມາເຕີບໃຫຍ່ຢູ່ ສະຫະລັດກໍຕາມ ແຕ່ນາງກໍສາມາດ ປາກເວົ້າ ພາສາລາວ ໄດ້ຢ່າງຄ່ອງແຄ້່ວ ເພາະວ່າ ມາລີ ຖືກລ້ຽງດູອ້ອມລ້ອມໄປດ້ວຍ ບັນຍາກາດ ທີ່ເຕັມໄປດ້ວຍເຜົ່າລາວຕ່າງໆ ທີ່ເມືອງ Fresno ລັດ California ຂົງເຂດທີ່ມີການປູກຝັງ ເປັນສ່ວນໃຫຍ່ ຕັ້ງຢູ່ລະຫວ່າງນະຄອນ San Francisco ກັບ ນະຄອນ Los Angeles ທາງຟາກຕາເວັນຕົກຂອງສະຫະລັດ ຊີວິດການເປັນຢູ່ໃນ ສະຫະລັດ ໃນແຕ່ລະເຂດ ແຕ່ລະລັດນັ້ນ ມີຄວາມແຕກຕ່າງກັນ ຫລາຍທີ່ສຸດ ຊຶ່ງທັງໝົດນີ້ຂື້ນຢູ່ກັບ ບັນຍາກາດສັງຄົມຊີວິດ ການເປັນຢູ່ ວິຊາອາຊີບ ແລະ ສິ່ງແວດລ້ອມ ທີ່ໄດ້ຫລໍ່ຫລອມແນວຄິດຂອງໃຜລາວ ສ່ວນລາຍການ ຊີວິດຊາວລາວມື້ນີ້ ເຮົາຈະໄດ້ຟັງການໂອ້ລົມ ກັບຍານາງ ມາລີ ພົມມະວົງ ທີ່ສຳເລັດປະລິນຍາໂທຝ່າຍອາຊະ ຍະກຳ ຫລື criminology ຈາກມະຫາວິທະບາໄລ Freshno State ທີ່ລັດ California ມາລີ ເປັນອະດີດເຈົ້າໜ້າທີ່ຕຳຫລວດຝ່າຍ ຝາກໂທດ ຫລື Probation Officer ຊຶ່ງມີໜ້າ ທີ່ ໃຫ້ການປຶກສາກ່ຽວກັບດ້ານກົດໝາຍ ຕິດຕາມແກ່ງອັນທະພານ ແກ້ໄຂບັນຫາສັງຄົມ ແລະປະສານງານລະຫວ່າງ ຫ້ອງການຕຳຫລວດທ້ອງຖິ່ນ ກັບປະຊາຄົມ ມາລີ ໄດ້ເລົ່າຊີ ວິດຄວາມເປັນມາ ແລະປະສົບການຂອງໜ້າວຽກ ສູ່ວີໂອເອ ຟັງດັ່ງນີ້ ໃນຊົ່ວລະຍະນຶ່ງ ປະຊາຄົມລາວ ຢູ່ທີ່ເຂດ Bay Area ຫລືເຂດປາກອ່າວຂອງ ນະຄອນ San Francisco ແລະ Oakland ຂອງລັດ California ໄດ້ເກີດມີແກ່ງອັນທະພານຂອງ ຊາວໜຸ່ມລາວ-ອາເມຣິກັນ ທີ່ຮ້າຍແຮງ ເຮັດໃຫ້ມີການຍິງກັນ ແລະຂ້າກັນລະຫວ່າງແກ່ງ ຕໍ່ແກ່ງ ອັນເປັນເຫດກໍ່ກວນຄວາມບໍ່ສະຫງົບແກ່ສັງຄົມ ເພາະສະນັ້ນ ມັນເປັນໜ້າທີ່ຂອງ ມາລີ ທີ່ຈະຕ້ອງໄດ້ເຂົ້າມາພົວພັນ ເພື່ອແກ້ໄຂບັນຫາດັ່ງກ່າວ ຊຶ່ງ ມາລີ ໄດ້ກ່າວຕໍ່ ວີໂອເອ ວ່າ : ຫລັງຈາກ ມາລີ ໄດ້ຮັບໃຊ້ເປັນເຈົ້າໜ້າທີ່ຕຳຫລວດຝ່າຍ ຝາກໂທດ ມາເປັນເວລາສິບປີ ແລ້ວ ນາງຈຶ່ງໄດ້ຕັດສິນໃຈ ປ່ຽນວິຊາອາຊີບໃໝ່ ມາເປັນນັກທຸລະກິດໃຫ້ແກ່ ບໍລິສັດ New Skin Enterprise ຂາຍເຄຶ່ອງສຳອາງປິ່ນປົວຜີວໜັງໃຫ້ງາມ ໂດຍສະເພາະຢ່າງ ຍິ່ງ ມີເປົ້າໝາຍຊ່ວຍປະຊາຄົມໂລກ ທີ່ກຳລັງບົວລະບັດພັດທະນາໃນດ້ານການລົບລ້າງການຂາດອາຫານ ອັນໄດ້ນຳໄປສູ່ການຊ່ວຍເຫລືອສ້າງໂຮງຮຽນ ແລະການປຸງແຕ່ງອາ ຫານທີ່ມີຄຸນນະພາບ ໃຫ້ແກ່ເດັກນັກຮຽນລາວ ທີ່ເຂດຊົນນະບົດໃນ ສປປ ລາວ ຊຶ່ງ ມາລີ ໄດ້ເລົ່າຊີວິດບັ້ນນີ້ວ່າ : ຢູ່ ສປປ ລາວ ໂດຍສະເພາະ ໃນເຂດຊົນນະບົດທົ່ວປະເທດ ບັນດາເດັກນ້ອຍນັກຮຽນ ພາກັນຂາດອາຫານການກິນບໍ່ພຽງພໍ ຊຶ່ງເປັນສາເຫດຂອງການເຕີບໃຫຍ່ ບໍ່ສົມບູນ ແລະເປັນຜົນສະທ້ອນຕໍ່ການຮຽນ ເພາະສະນັ້ນ ຫລາຍໆອົງການ ຈຶ່ງໄດ້ຍື່ນມືເຂົ້າມາພົວ ພັນເພື່ອໃຫ້ການຊ່ວຍເຫລືອໃນດ້ານດັ່ງກ່າວ ຊຶ່ງ ມາລີ ໄດ້ເລົ່າ ການພົວພັນຕ່າງໆໃນ ຕອນນີ້ວ່າ : ນັ້ນແມ່ນເລື້ອງນຶ່ງ ກ່ຽວກັບຊີວິດຄວາມເປັນມາ ໃນບົດບາດ ການແຂ່ງຂັນ ອົດທົນ ແລະ ການເຫັນຄວາມສຳຄັນດ້ານມະນຸດສະທຳ ຂອງ ຍານາງມາລີ ພົມມະວົງ ສະຕີລາວ-ອາ ເມຣິກັນ